**Pielikums**

2024. gada 22.augusta

Elektroniskās izsoles noteikumiem

**Līgums Nr. SNP – SN/V – P/CI/\_\_\_-24**

*par cirsmas pirkumu*

*Smiltenē,*

*Līguma sagatavošanas datums 2024.gada \_\_\_. \_\_\_\_\_\_\_\_\_*

*Līguma parakstīšanas datums ir*

*pēdējā pievienotā droša elektroniskā paraksta*

*un tā laika zīmoga pievienošanas datums*

**Smiltenes novada pašvaldība** (nodokļu maksātāju reģistrācijas Nr. 90009067337), turpmāk tekstā – **Pārdevējs**, kuras vārdā un interesēs saskaņā ar 2021. gada 8. jūlija saistošajiem noteikumiem Nr.1 „Smiltenes novada pašvaldības nolikums” rīkojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses,

un

**\_\_\_\_\_\_\_\_\_\_\_\_\_\_\_\_\_\_\_\_\_** (reģistrācijas numurs \_\_\_\_\_\_\_\_\_\_\_\_\_\_\_\_\_),turpmāk tekstā saukts – **Pircējs**,valdes locekļa \_\_\_\_\_\_\_\_\_\_\_\_\_\_\_\_\_ personā, kurš rīkojas uz statūtu pamata, no otras puses,

abi kopā un katrs atsevišķi saukti – Puse vai Puses,

pamatojoties uz Smiltenes novada pašvaldības domes 2024. gada 22. augusta lēmumu Nr. 507 „ Par augošu koku atsavināšanu nekustamajā īpašumā “Strantes ezers un Strantes mežs”, Brantu pagastā, Smiltenes novadā” (protokols Nr.10, 27.§.), vienojas un noslēdz šādu pirkuma līgumu (turpmāk – Līgums) par sekojošo:

1. **Līgumā lietotie termini**
	1. Cirsma – vizuāli redzama, dabā norobežota viena vai vairāku nogabalu daļa vai daļas, kurā paredzēts veikt koku ciršanu.
	2. Cirsmas izstrāde - koku ciršana, kokmateriālu pievešana un izvešana un pasākumi darbības vietas satīrīšanai un sakārtošanai.
	3. Cirsmas izstrādes tiesības - tiesības veikt Līgumā norādītās Cirsmas izstrādi.
	4. Darbības vieta - cirsma, krautuves pievešanas un izvešanas ceļi un tiem pieguļošie infrastruktūras objekti.
	5. Izvešanas ceļš - ceļš, pa kuru kokmateriāli tiek vesti no krautuves līdz to pārstrādes vai realizācijas vietai.
	6. Kokmateriāli - mizoti vai nemizoti koka stumbra nogriežņi, kuru garums pārsniedz vienu metru un tievgaļa caurmērs — trīs centimetrus.
	7. Pievešanas ceļš - speciāli izveidots ceļš, kas kalpo kokmateriālu savākšanai cirsmā un vešanai no cirsmas līdz krautuvei.
	8. Cirsmas izstrādes termiņš – Līgumā noteiktais termiņš, līdz kuram jāpabeidz koku ciršana, kokmateriālu pievešana un izvešana, jāveic pasākumi darbības vietas satīrīšanai un sakārtošanai u.c. Līgumā noteikto saistību izpilde.
	9. Meža zeme - **Pārdevēja** tiesiskajā valdījumā esoša zeme, uz kuras ir mežs, zeme zem meža infrastruktūras objektiem, kā arī mežā ietilpstošie un tam piegulošie pārplūstošie klajumi, purvi un lauces.
	10. Piegulošie infrastruktūras objekti - darbības vietā esošie autoceļi un meža meliorācijas sistēmas, kuras ietekmē cirsmas izstrāde.
2. **Līguma priekšmets**
	1. **Pārdevējs** pārdod un nodod **Pircējam** izstrādei, bet **Pircējs** pērk un pieņem izstrādei līdz 2024.gada \_\_\_. \_\_\_\_\_\_\_\_\_\_\_\_\_\_\_ ar visām tiesībām un pienākumiem, kādus **Pircējam** uzliek normatīvie akti un šī Līguma nosacījumi **Pārdevējam** piederošu kustamo mantu – augošus kokus, **cirsmu (\_\_\_\_\_\_\_\_\_\_\_\_) ar kopējo izcērtamo platību \_\_\_\_\_\_\_ ha, izcērtamo koku skaitu – \_\_\_\_, ar kopējo izcērtamo koku krāju uz celma \_\_\_\_\_\_\_\_\_\_ m3 (no tās lietkoksne – \_\_\_\_\_\_ m3, malka – \_\_\_\_\_\_\_\_ m3), kas atrodas** **Smiltenes novada, \_\_\_\_\_\_\_\_\_\_\_\_ pagastā uz zemes vienības „\_\_\_\_\_\_\_\_”** (zemes vienības kadastra apzīmējums \_\_\_\_\_\_\_\_\_\_\_\_\_\_\_\_) **\_\_\_\_\_.kvartāla \_\_\_\_\_\_\_\_\_\_. nogabalā**, turpmāk tekstā saukta - Cirsma, saskaņā Līguma pielikumā pievienoto “Apliecinājumu Nr. \_\_\_\_\_\_\_\_\_\_\_\_\_ koku ciršanai” skenētu kopiju un Cirsmas novērtējumu.
	2. **Pircējs** pērk Cirsmu kāda tā ir dabā, tam ir zināms tās faktiskais stāvoklis un tas neizvirzīs pret **Pārdevēju** nekādas pretenzijas sakarā ar Cirsmai piemītošajiem apslēptiem trūkumiem.
	3. Cirsmai ir veikta precīza izcērtamās krājas uzmērīšana un aprēķināšana (dastošana) un Līguma pielikumā minētais Cirsmas apjoms ir precīzs un paliek nemainīgs visu Līguma darbības laiku. Apaļos kokmateriālus uzmēra saskaņā ar Latvijas nacionālo standartu LVS 82:2003 "Apaļo kokmateriālu uzmērīšana".
	4. **Pircējs** apliecina, ka Cirsmas robežas un kokmateriālu krautuvju vietas, kokmateriālu pievešanas ceļi ārpus Cirsmas līdz kokmateriālu krautuves vietai un izvešanas ceļi viņam dabā ir ierādīti un to stāvoklis viņam ir zināms, un šajā sakarā **Pircējam** pret **Pārdevēju** nav nekādu pretenziju.
	5. **Pārdevējs** apliecina, ka līdz līguma noslēgšanai Cirsmas nav nevienam citam atsavinātas, nav ieķīlātas, par tām nav strīdu, tām nav uzlikti aizliegumi, kā arī nav nekādu citu šķēršļu, lai tās pārdotu.
	6. **Pārdevējs** apliecina, ka normatīvajos aktos noteiktajā kārtībā ir saņemts Ciršanas apliecinājums no Valsts Meža dienesta - Apliecinājums Nr. \_\_\_\_\_\_\_\_\_\_\_ koku ciršanai, kas izsniegts 20\_\_\_. gada \_\_\_\_. \_\_\_\_\_\_\_\_\_\_\_\_.
3. **Pirkuma maksa un samaksas kārtība**
	1. Cirsma pārdota **Pircējam** par līgumā un rēķinā uzrādīto kopējo pārdošanas cenu **\_\_\_\_\_\_,\_\_ *euro* (\_\_\_\_\_\_\_\_\_\_\_\_\_\_\_ *euro* \_\_\_\_\_\_\_ centi)** bez pievienotās vērtības nodokļa (turpmāk tekstā – Pirkuma maksa), kuru **Pircējs** līdz šī Līguma parakstīšanai samaksājis un ieskaitījis (\_\_\_\_ bankas \_\_\_.\_\_\_.\_\_\_\_ maksājumu uzdevums Nr. \_\_\_\_\_\_\_ (nodrošinājuma maksājums) un ienākošais maksājums \_\_.\_\_\_.20\_\_\_. Nr.\_\_\_\_) **Pārdevēja** bankas kontā un **Pārdevēja** pārstāvja paraksts uz šī Līguma apliecina Pirkuma maksas saņemšanu.
	2. Puses Cirsmas pirkuma maksu uzskata par atbilstošu un apliecina, ka nākotnē necels nekādas pretenzijas otrai Pusei pirkuma maksas sakarā.
4. **Tiesību pāreja un riski**
	1. Ar šī Līguma noslēgšanas brīdi **Pircējs** iegūst apmaksāto Cirsmu koku izstrādes tiesības **līdz 2024. gada \_\_\_. \_\_\_\_\_\_\_\_** vai termiņam saskaņā ar Pušu rakstiski noslēgtu Vienošanos par cirsmas pirkuma līguma izstrādes termiņa pagarināšanu. Pēc šī termiņa beigām **Pircējs** zaudē tiesības veikt koku izstrādi un kokmateriālu izvešanu no Cirsmas.
	2. Īpašuma tiesības **Pircējs** iegūst uz tiem Cirsmā izstrādātajiem kokiem, kas ir izstrādāti un izvesti no Cirsmām līdz 2024. gada \_\_\_. \_\_\_\_\_\_\_\_\_\_\_ vai termiņam saskaņā ar Vienošanos par cirsmas pirkuma līguma termiņa pagarināšanu. Pēc šī termiņa Cirsmā neizstrādātie un neizvestie koki, no kokmateriālu krautuves(-ēm) neaizvestie kokmateriāli paliek **Pārdevēja** īpašumā.
	3. Līguma darbības laikā **Pircējs** atbild par Cirsmas nejaušas bojāejas vai bojāšanās risku, kā arī ir atbildīgs par trešo personu nodarītajiem zaudējumiem **Pārdevējam**.
	4. Pēc Cirsmas izstrādes Puses paraksta Cirsmas nodošanas – pieņemšanas aktu atbilstoši Līguma 6.2.8. apakšpunktam.
5. **Pārdevēja tiesības un pienākumi**
	1. **Pārdevēja** tiesības:
		1. apsekot **Pircēja** darbību Cirsmā tās izstrādes laikā, lai pārliecinātos par Cirsmas izstrādi atbilstoši spēkā esošajiem normatīvajiem aktiem un Līguma nosacījumiem;
		2. konstatējot Līguma 6.2. punktā noteikto prasību neievērošanu, apturēt Cirsmas tālāku izstrādi līdz pārkāpuma novēršanai un/vai zaudējumu segšanai;
		3. pēc **Pircēja** rakstiska pieprasījuma saņemšanas, 10 (desmit) darba dienu laikā izskatīt jautājumu par Cirsmas izstrādes un izvešanas termiņa pagarināšanu.
	2. **Pārdevēja** pienākumi:
		1. pēc **Pircēja** rakstiska paziņojuma par Cirsmas izstrādi, izvešanu un sakārtošanu, pieņemt Cirsmu un kokmateriālu krautuves ar Līguma 4.4. punktā noteikto Cirsmas nodošanas - pieņemšanas aktu ne vēlāk kā 5 (piecu) darba dienu laikā, vai arī to nepieņemt, rakstiski motivējot nepieņemšanas iemeslus.
6. **Pircēja tiesības un pienākumi**
	1. **Pircēja** tiesības:
		1. uzsākt Cirsmas izstrādi tikai pēc šī Līguma parakstīšanas;
		2. ne vēlāk kā 10 (desmit) darba dienas pirms 2.1.punktā norādītā termiņa pieprasīt pagarināt Cirsmas izstrādes un izvešanas termiņu saskaņā ar Līgumu, ja tas nepieciešams objektīvu apstākļu dēļ.
	2. **Pircēja** pienākumi:
		1. izstrādāt Cirsmu ievērojot šo Līgumu un spēkā esošos Latvijas Republikas normatīvos aktus;
		2. ievērot noteiktās un norādītās Cirsmas robežas;
		3. veikt Cirsmas izstrādi, satīrīšanu, izcirsto kokmateriālu izvešanu un kokmateriālu krautuvju satīrīšanu un pievedceļu sakārtošanu ne vēlāk kā līdz 202\_\_. gada \_\_\_. \_\_\_\_\_\_ vai termiņam saskaņā ar Vienošanos par cirsmas pirkuma līguma termiņa pagarināšanu;
		4. pirms Cirsmas izstrādes saskaņot ar Cirsmai blakus piegulošo zemesgabalu īpašniekiem to zemesgabalu šķērsošanu kokmateriālu izvešanai, uzņemoties visu atbildību šajā sakarā, ja šāds saskaņojums nav veikts;
		5. aizvest katrā Cirsmā sagatavotos kokmateriālus no kokmateriālu krautuves Līgumā norādītajos termiņos;
		6. kokmateriālu izvešanu no Cirsmas veikt tikai ar **Pārdevēja** pārstāvi saskaņotā laikā;
		7. pēc izstrādes katrā Cirsmā atstāt atbilstoši cirtes veidam augošus, dabā atzīmētus, kokus;
		8. pēc Cirsmas izstrādes, nodot ar aktu sakārtotu cirsmu **Pārdevējam** ne vēlāk kā līdz Līguma 6.2.3. apakšpunktā noteiktajam termiņam. **Pircēja** pienākums ir sastādīt Cirsmu nodošanas aktu (turpmāk – Akts) 2 (divos) eksemplāros un iesniegt tos izskatīšanai **Pārdevējam** vai tā pilnvarotajai personai. **Pārdevējs** veic pārbaudi Cirsmā un, ja Cirsma ir sakārtota atbilstoši šī Līguma un normatīvo aktu noteikumiem, ne vēlāk kā 5 (piecas) darba dienu laikā paraksta aktu;
		9. novērst bojājumus, kas **Pircēja** kokmateriālu transportēšanas rezultātā nodarīti pašvaldības ceļiem pa kuriem **Pircējs** izved no Cirsmas kokmateriālus;
		10. šī Līguma darbības laikā **Pircējs** par savu darbību vai bezdarbību ir atbildīgs par **Pārdevējam** un trešajām personām nodarītajiem zaudējumiem;
		11. par katru nelaimes gadījumu, kurš noticis veicot darbus Cirsmā, 3 (trīs) darba dienu laikā pēc nelaimes gadījuma darbā akta sastādīšanas informēt **Pārdevēju** rakstiski vai uzrādīt nelaimes gadījumu darbā uzskaites žurnālu.
7. **Drošības nauda un Pušu mantiskā atbildība**
	1. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un šo līgumu.
	2. Pirms šī Līguma noslēgšanas, **Pircējs** ir iemaksājis **Pārdevēja** - Smiltenes novada pašvaldības, kontā drošības naudu 1000,00 euro (viens tūkstotis *euro*) apmērā, gadījumā, ja **Pircējs** nepilda Līgumā tam noteiktās saistības, kas attiecas uz Cirsmas, piebraucamo ceļu u.tml. sakopšanu pēc visu darbu beigšanas Cirsmā. Pēc Cirsmas nodošanas akta parakstīšanas bez iebildumiem, šajā Līguma punktā noteiktā drošības nauda tiek atgriezta **Pircējam**, pārskaitot to viņa norādītajā kontā ne vēlāk kā 10 (desmit) darba dienu laikā pēc Akta abpusējas parakstīšanas.
	3. **Pircējs** maksā **Pārdevējam** nokavējuma procentus 0,3 (nulle komats trīs) procenta apmērā no Cirsmas pārdošanas cenas (Līguma 3.1. punkts) par katru kavēto dienu, ja **Pircējs** līdz 202\_\_\_. gada \_\_\_. \_\_\_\_\_\_\_\_\_ vai termiņam saskaņā ar Vienošanos par cirsmas pirkuma līguma termiņa pagarināšanu, nav nodevis **Pārdevējam** izstrādātu, satīrītu un no nozāģētiem kokmateriāliem izvestu Cirsmu kopā ar satīrītu(-ām) kokmateriālu krautuvi(-ēm) un/vai piebraucamos ceļus ar Cirsmu nodošanas - pieņemšanas aktu.
	4. Ja Cirsmas izstrādes procesa rezultātā tiek izcirsti vai tiek bojāti izstrādei neparedzētie koki, kā arī, ja pēc kopšanas cirtes izstrādes mežaudzes koku skaits un šķērslaukums (G paliekošais) un faktiski paliekošais audzes vidējais augstums (H paliekošais) ir mazāki nekā Cirsmai norādītais, **Pircējs** atlīdzina visus **Pārdevējam** radušos zaudējumus (par pamatu ņemot koku tirgus cenu), kā arī maksā līgumsodu 100 (simts) procentu apmērā no nodarīto zaudējumu apmēra.
	5. Ja **Pircējs** veicis patvaļīgu koku ciršanu vai bojājis kokus, uz kuriem nav iegūtas ciršanas tiesības Objektā un tam pieguļošajās platībās atkārtoti gada laikā – radušos zaudējumus nosaka pieckārtīgā apmērā par likvīdo kubikmetru no Cirsmas pirkuma maksas izsolē.
	6. Gadījumā, ja gada laikā Līguma izpildē **Pircējam** ir konstatēti atkārtoti pārkāpumi, **Pārdevējs** patur tiesības nekavējoties lauzt Līgumu ar **Pircēju**. Līguma laušana neatbrīvo **Pircēju** no saistības atlīdzināt **Pārdevējam** radītos zaudējumus un samaksāt līgumsodu.
	7. No Līguma slēgšanas brīža uz **Pircēju** pāriet visi riski, kas ir saistīti stihiskas nelaimes izraisītiem zaudējumiem un patvarīgu koku ciršanu vai zagšanu pārdotajā Objektā.
	8. Gadījumos, ja Cirsmā un tai pieguļošajās platībās uguns, vēja vai sniega iedarbības rezultātā ir radušies koku bojājumi, vai arī ja Cirsmā ir nepieciešams papildus izzīmēt izcērtamos kokus, Puses var noslēgt vienošanos par šo koku ciršanas tiesību iegūšanu.
	9. Ja **Pārdevējs** Cirsmā konstatē, ka **Pircējs** neievēro šī Līguma noteikumus un/vai pārkāpj normatīvos tiesību aktus, un/vai mežam vai meža infrastruktūrai nodarīti bojājumi, un/vai darbus veic personas, par kurām **Pircējs** nav paziņojis **Pārdevējam**, un/vai **Pircējs** pārkāpj VMD noteikumus par koku ciršanu, **Pārdevēja** pilnvarotā persona sastāda aktu par konstatētajiem pārkāpumiem, kas ir par pamatu **Pircēja** pienākumam atlīdzināt **Pārdevējam** nodarītos zaudējumus un samaksāt līgumsodu 5% apmērā no kopējās no Cirsmas pārdošanas cenas (Līguma 3.1. punkts) par katru konstatēto pārkāpumu, bet ne vairāk kā no Cirsmas pārdošanas cenas (Līguma 3.1. punkts).
	10. Līgumā noteiktā kārtībā konstatēta pārkāpuma gadījumā, **Pārdevējam** ir tiesības apturēt **Pircēja** darbus līdz pilnīgai pārkāpuma novēršanai.
8. **Piemērojamais likums un strīdu izšķiršanas kārtība**
	1. Līgums sastādīts un tam piemērojami spēkā esošie Latvijas Republikas normatīvie akti. Gadījumos, kas nav paredzēti Līgumā, Puses rīkojas saskaņā ar spēkā esošajiem normatīvajiem aktiem.
	2. Pusēm ir zināmi Civillikuma 2002.-2090. panta noteikumi.
	3. Visas domstarpības un strīdi, kādi izceļas starp Pusēm saistībā ar Līguma izpildi, tiek atrisināti savstarpēju pārrunu ceļā tās protokolējot, ja nepieciešams, papildinot vai grozot Līguma tekstu.
	4. Ja Puses nespēj strīdu atrisināt savstarpēju pārrunu rezultātā 30 (trīsdesmit) kalendāra dienu laikā, tas tiek atrisināts Latvijas Republikas tiesā Latvijas Republikas normatīvajos aktos noteiktajā kārtībā.
9. **Nepārvarama vara**
	1. Pušu atbildība neiestājas, ja līguma saistību izpildi aizkavē vai padara neiespējamu nepārvaramas varas apstākļi. Dotajā Līgumā par nepārvaramo varu uzskata: vispārējo streiku, masu nekārtības Pušu atrašanās vietu administratīvajās teritorijās, karu; Saeimas vai valdības aktu, kas būtiski kavē dotā Līguma izpildi; dabas katastrofu; meža ugunsgrēku (izpildes apvidū); no laika apstākļiem atkarīgi aizliegumi, kas attiecas uz izmantojamo ceļu lietošanu un darbu veikšanu mežā (ugunsgrēka briesmas, meža ceļu slēgšana); kā arī citus Līgumā neuzskaitītus apstākļus, ko abas Puses akceptē kā Nepārvaramu varu.
	2. Pusei, kuras saistību izpildē iestājušies nepārvaramas varas apstākļi, par to rakstveidā jāziņo otrai Pusei, norādot šos apstākļus, to iestāšanās laiku un iespējamo izbeigšanos ne vēlāk kā triju kalendāro dienu laikā no to iestāšanās dienas. Pēc nepārvaramās varas apstākļu izbeigšanās Puses rakstiski vienojas par līguma termiņu attiecīgu pagarināšanu vai tā izbeigšanu. Ja nepārvaramas varas apstākļi ilgst vairāk kā sešus mēnešus, tad pēc jebkuras Puses rakstiska paziņojuma, šis līgums zaudē spēku.
10. **Citi noteikumi**
	1. Līgums stājas spēkā brīdī, kad to ir parakstījušas Puses (datums uz līguma) un ir spēkā līdz Līgumā noteikto Pušu saistību pilnīgai izpildei.
	2. Puses šo Līgumu var lauzt normatīvajos aktos noteiktajos gadījumos un kārtībā.
	3. Līgums pilnībā apliecina Pušu vienošanos. Nekādi mutiski papildinājumi un iepriekšējas sarunas un vienošanās netiks uzskatīti par Līguma nosacījumiem. Līgumu var papildināt, grozīt vai izbeigt, Pusēm savstarpēji vienojoties. Jebkuras izmaiņas vai papildinājumi Līgumā jānoformē rakstiski un jāparaksta Pusēm. Šādas izmaiņas un papildinājumi ar to parakstīšanas brīdi kļūst par šī līguma neatņemamu sastāvdaļu.
	4. Līgums, tiesības un pienākumi, kas izriet no tā, ir saistoši Pusēm un to attiecīgiem tiesību un saistību pārņēmējiem, pilnvarniekiem.
	5. Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kuras pārstāvi viņš uzdodas, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.
	6. Pušu savstarpējie paziņojumi veicami rakstiski, primāri izmantojot elektroniskā pasta saziņu, juridiskā spēka nodrošināšanai izmantojot drošu elektronisko parakstu ar laika zīmogu un nosūta uz Līgumā vai Piedāvājumā norādīto elektroniskā pasta adresi. Visos gadījumos, kad Līgumā paredzēta dokumentu elektroniska parakstīšana, nepieciešamības gadījumā Puses var parakstīt dokumentu papīra formā. Ja saziņai tiek izmantoti pasta sūtījumi, tad tie nosūtāmi ierakstītā sūtījumā uz šajā Līgumā norādītajām Pušu adresēm, un ir uzskatāms, ka Puse tos ir saņēmusi 7 (septītajā) dienā pēc tā izsūtīšanas.
	7. Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos fizisko personu datus, tas pirms šādu datu nodošanas informē par to otru Pusi, ja vien tiesību normatīvie akti to neaizliedz.
	8. **Pārdevēja** pilnvarotais pārstāvis šī Līguma izpildes kontrolei ir Smiltenes novada pašvaldības \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_@smiltenesnovads.lv, tel.nr. \_\_\_\_\_\_.
	9. **Pircēja** pilnvarotais pārstāvis ir \_\_\_\_\_\_\_\_\_\_\_\_\_, tel. \_\_\_\_\_\_\_\_, e-pasts: \_\_\_\_\_\_\_\_\_\_\_\_\_.
	10. Pušu pilnvarotie pārstāvji ir atbildīgi par līguma izpildes uzraudzīšanu, tai skaitā, par Cirsmas pieņemšanas un nodošanas organizēšanu, Cirsmas pieņemšanas – nodošanas akta noformēšanu, iesniegšanu un parakstīšanu atbilstoši šā līguma prasībām, savlaicīgu dokumentu iesniegšanu un pieņemšanu, izstrādes darbu kontroli.
	11. Līgums noslēgts elektroniski ar drošu elektronisko parakstu, kas satur laika zīmogu, latviešu valodā, uz \_\_\_ (\_\_\_\_\_\_\_\_\_) lapām Līguma pamatteksta un \_\_\_ (\_\_\_\_\_\_) pielikuma; kopā Līgums uz \_\_\_ (\_\_\_\_\_\_\_\_\_) lapām.
11. **Pušu rekvizīti un paraksti**

 **Pārdevējs** **Pircējs**

|  |  |
| --- | --- |
| **Smiltenes novada pašvaldība***Reģ. Nr. 90009067337**Dārza iela 3, Smiltene,* *Smiltenes novads, LV - 4729**Reģ. Nr. 90009067337**PVN reģistrācijas Nr. LV90009067337**tālr.: 64774844, fakss: 64707583,* *e-pasts:* *pasts@smiltenesnovads.lv**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* |

**Pielikums**

*Līgumam Nr. SNP – SN/V – P/CI/\_\_-\_\_\_*

*par cirsmas pirkumu*

*Ciršanas apliecinājums un novērtējums*